Bybelskool » Wat is die doop? – 1 Petrus 3:21
Die redding in die ark is 'n voorteken van die doop, waardeur julle ook nou gered word. Die doop red julle deur die opstanding van Jesus Christus. Die doop is nie 'n afwassing van die vuilheid van die liggaam nie, maar 'n pleit voor God dat jou gewete skoon bly. (NLV)
Petrus verenig in hoofstuk drie van sy eerste brief twee groot tradisies van die OT: God se seën en God se verlossing.
Aan die ander kant spel Petrus die implikasies van God se verlossing uit en koppel dit aan die boodskap en betekenis van die doop: "Die doop dien … as 'n pleit voor (gebedsversoek tot) God dat jou gewete skoon sal bly, op grond van die opstanding van Jesus Christus." Die doop is dus 'n bevestiging aan ons dat ons kan staatmaak op God se bevrydende werk in ons lewe, dat Hy ons sal beskerm, soos Noag dit eenmaal ervaar het met die ark op die waters. God laat ons nooit alleen nie, en sal ons bevry, ook in hierdie lewe, en uiteraard volledig in die lewe wat kom.
1. Watter verband sien jy tussen Noag se ark en die doop?
2. Help die doop jou om God se beskermende hand in jou lewe raak te sien? Watter betekenis het die doop vir jou?
3. Lees die verse later vandag weer om jou te herinner dat jou doop 'n bevestiging van God se beskerming is.
4. Jy kan later vanaand die gedeelte weer lees in die konteks van 1 Petrus 3 sowel as my bydrae daaroor: 1 Petrus 3 – Wees mense wat seën, sodat julle seën as erfdeel kan verkry.